***Sajtóközlemény***

**Barátság Fesztivál**

Megjelentetésre 2021. június 28./ Azonnali megjelentetésre

Sajtókapcsolat: Zuzana Fitosová, Bodza község polgármestere

A múltban Szlovákia és Magyarország lakosait és szervezeteit szigorúan megosztották a határok, amelyek szerencsére ma ugyan már nem léteznek, ám a környék lakosainak tudatában továbbra is fennmaradtak. Ezért nagyon fontos, hogy az összes támogatható forrást felhasználjuk a kölcsönös együttműködés fejlesztésére. Ennek ékes példája a két testvértelepülés, Bogya és Bakonysárkány Község Önkormányzatának közös projektje, a Barátság Fesztivál (SKHU/WETA/1901/4.1/138), mely a folklór, a kultúra és a történelem bemutatása révén hozzájárul a turizmus fejlesztéséhez, a határmenti régió vonzerejének fokozásához.

A két testvértelepülés rendszeresen részt vesz egymás programjain – ápolva ezzel a nemzeti identitástudat fennmaradását. A rendezvények közös szervezésben és megvalósításban készülnek; együttműködve ugyanis nagyobb célközönséget tudnak elérni.

Bogyán tavasztól őszig több olyan rendezvény is megvalósul (pl. Majális, Gyereknap, Falunap, Főzőverseny, Kupanap), melyeken a résztvevők száma évről évre növekszik. A padok és sátrak bérlése évente több ezer euróba kerül, ami megterhelő kiadást jelent a község számára. Éppen ezért a projekt segítségével Bogya új székeket, asztalokat, sátrakat valamint sörpadokat vásárolt.

Az anyaországi partner, Bakonysárkány mindeközben ugyanezen forrásból jurtát épített fel az iskola udvarán, mely kiváló helyszínként szolgál a diákok táboroztatására, valamint a Felvidék történelmi beszámolójának fotókiállítására és oktatására. A község mobil színpadot és mobil grillt is vásárolt. Mindezen fejlesztések hozzájárulnak a régió rendezvényeinek színvonalasabbá tételéhez.

Ugyancsak e pályázat részeként mindkét településen ingyenesen látogatható „Barátság Fesztivál” került megrendezésre – Bogyán 2020. augusztus 29-én. Az események két helyszínen zajlottak: a sportpályán és a kultúrház udvarán. A sportkedvelők részesei lehettek a Barátság Kupának, valamint kispályás mérkőzéseknek. A gyerekeket ugrálóvár várta. A község lakosainak ingyenes ebéddel kedveskedtünk. Fellépett a Nowember zenekar, a helyi óvodások csapata, a Jácint Népdalkör, a Szomszédnéni produkciós iroda stand-up comedy show, a Kozmix zenekar, valamint Peller Anna színművésznő. Dollár papa bűvészműsora valamennyi korosztály képviselőit elvarázsolta. A napot DJ Deluxe retro diszkója zárta.

Az idei júniusi Gyereknapon a legkisebbeket ugrálóvár, bohócműsor, ügyességi játékok, ill. egy tűzoltóbemutató szórakoztatta.

Mindezen rendezvények, beruházások és fejlesztések hozzájárultak a nemzetközi kapcsolatok elmélyítéséhez, a testvérvárosok lakosai közötti új barátságok kialakításához és meglévők elmélyítéséhez, a régió turisztikai lehetőségeinek kibővítéséhez, az idegenforgalom fellendítéséhez.

A pályázat az INTERREG V-A Szlovákia Magyarország Együttműködési Program Kisprojekt Alapja keretén belül, az Európai Regionális Fejlesztési Alap társfinanszírozásával valósult meg, 49 740,42 Eurónyi társfinanszírozásával valósul meg, a teljes költségvetése 58 518,15 Euró.

Jelen sajtóközlemény tartalma nem feltétlenül tükrözi az Európai Unió hivatalos álláspontját.

További információért forduljon bizalommal:

Zuzana Fitosová

polgármester, Bogya

E-mail: obec@bodza.sk

Telefonszám: +421 918 954 763

Honlap: www.XXXXX.sk